আমাদের অনেক সময় প্রাইম নাম্বার বের করার প্রয়োজন হতে পারে। বিশেষ করে ক্রিপ্টোগ্রাফীর জন্য প্রাইম নাম্বার জেনারেট করা অনেক জরুরি। একটি বিগ-ইন্টিজার সম্ভাব্য প্রাইম নাম্বার কি না তাও আমরা বের করতে পারি। এজন্য BigInteger ক্লাসে isProbablePrime() মেথড আছে। মেথডটিতে probabilistic primality টেস্টের জন্য Miller–Rabin অ্যালগরিদম ব্যবহার করা হয়েছে। মেথডটি প্যারামিটারে certainty হিসেবে একটি ইন্টিজার ভ্যালু নিয়ে থাকে এবং একটি বুলিয়ান ডাটা রিটার্ন করে। certainty দিয়ে অসম্ভাব্যতার হার বের করা হয়। তারপর তা থেকে সম্ভাব্যতার হার বের করা হয়। সম্ভাব্যতার হার বের করা হয় (1 – 0.5certainty) এভাবে। কোনো একটি সংখ্যা প্রাইম নাম্বার হবার সম্ভাব্যতা যদি এই মানকে অতিক্রম করে তাহলে মেথড টি true রিটার্ন করে, অন্যথায় false রিটার্ন করে। অর্থাৎ certainty এর মান যত বড় হবে, সম্ভাব্যতার হার তত বাড়বে। আবার অন্য দিকে সম্ভাব্যতার হার যত বাড়বে, প্রোগ্রামের এক্সিকিউশন টাইম ততো বেশি লাগবে। তাই এটা ব্যবহারকারীর উপর নির্ভর করে যে সে কতটুকু সময়ের মধ্যে কত সম্ভাব্যতার প্রাইম নাম্বার চায়।